Kristin Chenoweth

Kristin Chenoweth (fædd Kristin Dawn Chenoweth 24. júlí 1968) er bandarísk leikkona og söngkona sem er þekktust fyrir hlutverk sín í söngleikjunum "You're a Good Man, Charlie Brown" og Wicked. Þekktustu hlutverk hennar í sjónvarpi eru The West Wing og Pushing Daisies.

Einkalíf.

Chenoweth fæddist í Broken Arrow, Oklahoma og var ættleidd aðeins fimm daga gömul. Chenoweth byrjaði ung að koma fram sem söngvari í kirkjum þar sem hún söng gospellög.

Útskrifaðist hún með BFA gráðu í söngleik frá "Oklahoma City háskólanum" og síðan MA gráðu í óperuleik frá sama skóla. Á meðan hún var í námi þá tók hún þátt í fegurðarsamkeppnum og vann titilinn "Miss OCU" og var önnur í röðinni fyrir "Miss Oklahoma" keppninni árið 1991.

Chenoweth tók þátt í mörgum söngvakeppnum og var nefnd "upprennandi söngvari" af Metropolitan Opera áheyrnarnefndinni og í verðlaun fékk hún skólastyrk við "Academy of Vocal Arts" í Fíladelfíu árið 1993. Tveimur vikum áður en skólinn byrjaði, fór hún til New York-borgar að aðstoða vin sinn við flutning. Á meðan hún var þar tók hún þátt í áheyrnarprufu fyrir leikritið "Animal Crackers" og fékk hlutverk Arabella Rittenhouse. Ákvað hún að afþakka skólastyrkinn og flytja í staðinn til New York í þeim tilgangi að vinna við söngleiki.

Chenoweth þjáist af "Meniere-sjúkdómnum" eða völdunarsvima. Sjúkdómurinn á uppruna sinn í innra eyranu og getur orsakað höfuðverki, svima, uppköst og lélega heyrn. Hefur hún sagt að á tónleikum hefur hún þurft að styðjast við samtónlistarmenn sína til að halda jafnvægi og hefur þurft að sleppa við sýningar.

Ferill.

Rithöfundur.

Chenoweth gaf út ævisöguna sína "A Little Bit Wicked: Life, Love, and Faith in Stages" árið 2009.

Tónlist.

Chenoweth söng inn á hljóðupptöku ásamt samleikurum sínum í "The Most Happy Fella", "A New Brain" "You're a Good Man" og "Charlie Brown". Söng hún inn á plötuna "Kidults" með Mandy Patinkin árið 2001.

Árið 2001 gaf Chenoweth út fyrstu sólóplötuna sína "Let Yourself Go" og síðan þá hefur hún gefið út plötur á borð við "A Lovely Way To Spend Christmas", "Promises, Promises" og "Some Lessons Learned".

Leikhús.

Fyrsta leikhúshlutverk Chenoweth var árið 1993 í leikritinu "Animal Crackers" þar sem hún lék Arabellu Rittenhouse. Hefur hún síðan þá komið fram í leikritum á borð við "Epic Proportions", "Scapin", "A New Brain" og "Love, Loss, and What I Wore".

Chenoweth er þekktust fyrir hlutverk sín í söngleikjum á borð við Wicked, "The Apple Tree" og "You´er a Good Man, Charlie Brown".

Sjónvarp.

Fyrsta sjónvarpshlutverk Chenoweth var árið 1999 í þættinum "LateLine". Hefur hún síðan þá komið fram sem gestaleikari í þáttum á borð við Frasier, "Fillmore", Ugly Betty og Hot in Cleveland.

Árið 2004 var henni boðið hlutverk í The West Wing sem Annabeth Schott sem hún lék til ársins 2006. Chenoweth lék síðan eitt af aðalhlutverkunum í Pushing Daisies sem Olive Snook frá 2007 – 2009.

Hefur hún verið með stór gestahlutverk í Glee og The Good Wife.

Kvikmyndir.

Fyrsta kvikmyndahlutverk Chenoweth var árið 2002 í "Topa Topa Bluffs". Hefur hún síðan þá komið fram í kvikmyndum á borð við The Pink Panther, "Running with Scissors", "Four Christmases" og "Hit and Run".

Verðlaun og tilnefningar.

Drama Desk-verðlaunin

Drama League-verðlaunin

GLAAD Media-verðlaunin

Gold Derby TV-verðlaunin

Outer Critics Circle-verðlaunin

People's Choice-verðlaunin

Primetime Emmy-verðlaunin

Razzie-verðlaunin

Satellite-verðlaunin

Screen Actors Guild-verðlaunin

Theatre World-verðlaunin

Tony-verðlaunin